**Vitikkalan koulun vanhempainyhdistys ry Pöytäkirja**

**Hallituksen kokous**

**Paikka: Kävelykokous ja kevätkahvit, lähtö Vitikkalan koulun pihasta**

**Aika: keskiviikko 3.5.2017 klo 17.30**

**Läsnä: Kettunen Terhi, Pellinen Noora, Pohjoismäki Katja, Turkki Marketta, Kettunen Riikka, Moisio Tiina, Mäkinen Katri, Ratia Katja, Puoliväli Ulla, Jokela Pirjo**

1. **Kokouksen avaus**

Puheenjohtaja avasi kokouksen klo 17.32 ja toivotti kaikki tervetulleiksi kävelykokoukseen. Kokousasioita käsiteltiin puolen tunnin kävelylenkin aikana ja kokousta jatkettiin klo 18.05 alkaen Kahvila Akuliinassa.

1. **Kokouksen laillisuus ja päätösvaltaisuus**

Kokous todettiin laillisesti koolle kutsutuksi ja päätösvaltaiseksi.

1. **Esityslistan hyväksyminen**

Esityslistan kohdassa 9 muutettiin Nordea Säästöpankki Sinetiksi, jossa vanhempainyhdistyksen tili on tällä hetkellä. Sihteeri Katja Pohjoismäki esitti käsiteltävän Minun Jämsäni –keskustelutilaisuuden kahvituksen järjestämistä kohdassa 15 Muut esille tulevat asiat. Esityslista hyväksyttiin näillä muutoksilla.

1. **Pöytäkirjantarkastajien valinta**

Pöytäkirjantarkastajiksi valittiin Noora Pellinen ja Riikka Kettunen.

1. **Edellisen kokouksen pöytäkirja**

Edellisen kokouksen pöytäkirjan ovat pöytäkirjantarkastajat tarkastaneet ja hyväksyneet ja se on toimitettu yhdistyksen jäsenille. Pöytäkirja löytyy myös vanhempainyhdistyksen portaalista.

1. **Vanhempainyhdistykselle tullut posti**

Postia ei ole tullut.

1. **Luokkien ja koulun kuulumiset**

Vitikkalan koulun kevätjuhlaan kutsutaan tänä keväänä 2. ja 5. luokkien oppilaiden vanhemmat. Juhla järjestetään koululla. Keskusteltiin opettajavaihdoksista ja eläköitymisistä. Vanhempainyhdistys päätti ehdottaa, että erittäin arvostettua ja pidettyä opettaja Vesa Pohjalaista ei päästetä eläkkeelle**.**

1. **Keskustan alueen yhtenäiskoulusuunnittelutyöryhmän kuulumiset**

Työryhmän ensimmäinen kokous on pe 5.5.2017.

1. **Vanhempainyhdistyksen Säästöpankki Sinetin tilin lopettaminen**

Yhdistyksen rahastonhoitajalta tulleen tiedon mukaan vanhempainyhdistyksen pankkitilin hoitokulut ovat nousseet merkittävästi 10 euroon kuukaudessa. Keskusteltiin tilin vaihdosta osuuspankkiin, jossa pankkikulut maksetaan tapahtumakohtaisesti. Yhdistykselle tämä maksutapa tulisi olemaan edullisin.

Päätetään valtuuttaa rahastonhoitaja Elsi Ojala lopettamaan vanhempainyhdistyksen Säästöpankki Sinetin tili.

1. **Tilin avaaminen vanhempainyhdistykselle Jämsän seudun osuuspankkiin**

Päätetään avata vanhempainyhdistykselle tili Jämsän seudun osuuspankkiin. Tilin avaamiseen valtuutetaan rahastonhoitaja Elsi Ojala ja tarvittaessa sihteeri Katja Pohjoismäki, joille päätetään myöntää myös tilin käyttöoikeudet.

1. **Hymypatsaat ja stipendit kevätjuhlaan 2017**

Päätettiin jakaa hymypatsaat kaikille luokka-asteille, 1 hymypatsas / luokka. Opettajat ilmoittavat koulusihteeri Satu Oksaselle hymypatsaan saajan sukupuolen. Koulusihteeri tekee saadun tiedon perusteella patsastilauksen ja toimittaa laskun myöhemmin vanhempainyhdistykselle.

Vanhempainyhdistys jakaa stipendit 6. luokan oppilaille (tyttö ja poika/luokka) sekä erityisluokkien oppilaille. Stipendin kriteerinä on hyvä koulumenestys, kuten aikaisempinakin vuosina. Opettajat informoivat koulusihteeri Satu Oksasta stipendien saajista. Stipendin arvo on 20 € / saaja. Vanhempainyhdistys toimittaa kirjekuoret (20€/kuori) Satu Oksaselle, kun määrä on vahvistettu montako kuorta tarvitaan.

1. **Toimintalauantain 1.4.2017 palaute**

Toimintalauantaina Vitikkala-salissa myyntipöytiä pitäneet luokat olivat tyytyväisiä päivän toimintoihin ja tuottoon. Järjestyksenvalvontaa Vitikkala-salissa tulee lisätä. Viime tapahtumassa osa lapsista ja nuorista kulkivat koulun toisessa kerroksessa ja näyttämöllä asiattomasti. Keskusteltiin keinoista estää pääsy yläkertaa tulevissa tapahtumissa.

1. **Muut esille tulevat asiat**

Keskusteltiin vanhempainyhdistykselle tulleesta tarjouksesta järjestää kahvio Minun Jämsäni –keskustelutilaisuuteen ti 9.5 Vitikkala-saliin. Päätettiin jättää tarjous käyttämättä.

Päätettiin vinkata Jämsän Seutuun tulevasta koululaisten juhlaruokailusta Hotelli Jämsässä. Sihteeri hoitaa juttuvinkkauksen.

1. **Seuraava kokous**

Seuraava kokous päätettiin pitää ti 22.8.2017 klo 17.30 Vitikkalan koulun opettajainhuoneessa.

1. **Kokouksen päättäminen**

Puheenjohtaja kiitti kaikkia kuluneesta lukuvuodesta ja päätti kokouksen klo 18.45.

**Terhi Kettunen Katja Pohjoismäki**

**puheenjohtaja sihteeri**

**Riikka Kettunen Noora Pellinen**

**pöytäkirjantarkastaja pöytäkirjantarkastaja**